ये हमदर्दी के नाम पर पाकिस्तान की सबसे नई और नीच हरकत है. जब एक मां अपने बेटे से और एक पत्नी अपने पति से मिल कर निकलती है तो पाकिस्तानी पत्रकार उन्हें जलील करते हैं. पाकिस्तान के पत्रकार बेशर्मी पर उतर आए. वहीं भारत के उप-उच्चायुक्त जेपी सिंह हताशा में हाथ धुनते रहे, लेकिन इस अपमान की स्क्रिप्ट लिखने वाला पाकिस्तान इसे अपनी हमदर्दी बताकर दुनिया की आंखों में धूल झोंकता रहा लेकिन उसका असली चेहरा कुछ तस्वीरों से सामने आ गया. पूरे हिंदुस्तान ने देखा कैसे अपने पति से मिलने पहुंची एक सुहागन से उसकी चूड़ी, उसकी बिंदी और उसका मंगलसूत्र तक उतरवा लिया गया.